**LIKOVNO SNOVANJE**

NAVODILA ZA DELO NA DOMU

Pozdravljeni učenci!

Tokrat bo likovno snovanje potekalo na malo drugače.

Potrebovali boste fotoaparat (če ga imate) ali svoj telefon s fotoaparatom. Posneli boste fotografije in jih sestavili v kolaž v eni od aplikacij za oblikovanje fotografij na telefonu (npr.Collage Maker, Photo Collage Maker…).

Več o fotografiji si lahko preberete na naslovu: [**https://eucbeniki.sio.si/lum8/index.html**](https://eucbeniki.sio.si/lum8/index.html)**.** Prikazala se vam bo stran z i-učbenikom. Kliknite na: KAZALO na levi zgoraj, potem na: FOTOGRAFIJA – DODATNE VSEBINE in nato: FOTOGRAFIJA.

Preglej in preberi vse strani od 110 do 115. Najdeš jih na strani levo zgoraj, zavihek STRANI. Osredotočite se na FOTOGRAFSKE ZVRSTI.

PRAKTIČNO DELO – FOTOGRAFIRANJE

Obstaja veliko fotografskih zvrsti. Najpogostejše so: • reportažna fotografija • dokumentarna fotografija • portret • arhitekturna fotografija • krajinska fotografija • žanr • športna fotografija • umetniška fotografija.

Med naštetimi fotografskimi zvrstmi si izberi vsaj eno in posnemi fotografije. Fotografiranje si lahko zamisliš kot zgodbo, lahko fotografiraš doma, greš ven, v gozd…

Iz različnih fotografij, ki jih posnameš doma ali v bližnji okolici, oblikuj kolaž (sestavljanko) fotografij, ki bodo delovale kot sporočilo. Kakšno bo sporočilo, se odloči sam. Lahko je povezano s trenutnimi razmerami, ni pa nujno.

Primer:

Foto kolaž oblikujte do 8. 4. 2020.

Izdelek si shranite in mi ga pošljete na naslov: **milan.kastelic@sola.velike-lasce.si**

Obilo zadovoljstva pri ustvarjanju vam želim.

Učitelj Milan Kastelic